Εξαιρετική φιλοξενία σε έναν πανέμορφο χώρο.Είναι ακριβώς όπως φαίνεται στις φωτογραφίες. Όμορφος και λειτουργικός χώρος. Όλα καινούρια,η κουζίνα, οι ηλεκτρικές συσκευές, τα μαγειρικά σκεύη, τα έπιπλα, το μπάνιο. Είναι σίγουρα πρόσφατα ανακαινισμένο. Όλα λειτουργούν άψογα. Ο χώρος είναι μεν μικρός αλλά πλήρως εξοπλισμένος και χωρίς να σου δημιουργεί αίσθηση στενότητας. Η κουζίνα διαθέτει τα πάντα από σκεύη. Ο κλιματισμός αρκεί τόσο για τη θέρμανση όσο και για τη ψύξη του χώρου. Το κρεβάτι πολύ άνετο και ποιοτικό όπως και το στρώμα. Αρκετές πρίζες και στα κατάλληλα σημεία. Το ίντερνετ πολύ γρήγορο. Η τηλεόραση Samsung 43" με δωρεάν Netflix. Υπάρχει πιστολάκι μαλλιών, σίδερο για ρούχα, ηλεκτρική σκούπα, κρεμάστρες, πλυντήριο ρούχων. Εύκολο παρκάρισμα (για τους οδηγούς), όμορφη γειτονιά με ότι χρειαστεί δίπλα (μάρκετ, φούρνος κλπ). Μη σας προβληματίζει που είναι υπερυψωμένο ισόγειο, είναι ήσυχο και ασφαλές. (πόρτα ασφαλείας και ηλεκτρικό πατζουρι). Θα το επέλεγα ξανά σίγουρα.